Georgi Papunaşvili

Giorgi Papunaşvili (; ) — Gürcüstanlı peşəkar futbolçu. O, hal-hazırda Azərbaycan Premyer Liqası təmsilçilərindən Zirə klubunda çıxış edir. Əsas mövqeyi vinger və ya hücumameyilli yarımmüdafiəçidir. O, həmçinin Gürcüstan milli futbol komandasının üzvüdür.

 Karyera 

 Klub 
Georgi Papunaşvili futbol karyerasına 2004-cü ildə "Dinamo Tbilisi" klubunun akademiyasında başlamışdır.

2012-ci ildə "Dinamo"nun ikinci komandası olan "Dinamo-2" komandasında peşəkar debütünü etmiş və 5 oyunda iştirak etmişdir.

2013-cü ildə "Dinamo Tbilisi" klubunun əsas heyətinə daxil olmuş və 2014–15 mövsümündə 16 qol vuraraq komandasının Gürcüstan Kubokunu qazanmasında mühüm rol oynamışdır. "Dinamo"da 4 il forma geyinmiş və burada 64 oyunda 26 qol vurmuşdur.

2015-ci ilin yayında Almaniyanın "Verder Bremen" klubunun ikinci komandasına icarəyə verilmişdir. Burada 20 oyunda 2 qol vurmuşdur.

2017-ci ilin iyununda İspaniyanın "Real Saraqosa" klubu ilə 4 illik müqavilə imzalamışdır.   Burada 53 oyunda 9 qol vurmuşdur.

2020-ci ilin yanvarında "Rasinq Santander" klubuna icarəyə verilmiş və orada 4 oyunda iştirak etmişdir.

2020-ci ilin dekabrında Kiprin "Apollon Limassol" klubuna transfer olunmuşdur.

2022-ci ildə Gürcüstanın "Torpedo Kutaisi" klubuna, daha sonra isə Serbiyanın "Radniçki Niş" klubuna keçmişdir.

2023-cü ildə Gürcüstanın "Samtredia" və "Telavi" klublarında çıxış etmişdir.

2023-cü ildə Azərbaycanın "Kəpəz" klubuna transfer olunmuş və burada 19 oyunda 5 qol vurmuşdur.

2024-cü ilin avqustunda "Zirə" klubuna keçir. Georgi yeni klubu ilə 1+1 illik müqavilə imzalayır.

 Milli komanda 
Papunaşvili Gürcüstanın U-17, U-19 və U-21 milli komandalarında çıxış etmişdir. 2014-cü ilin 3 iyununda BƏƏ-yə qarşı keçirilən yoldaşlıq oyununda Gürcüstan milli futbol komandasında debüt etmişdir. Milli komandada 17 oyunda 3 qol vurmuşdur.

 Uğurları 
 Dinamo Tbilisi
 Gürcüstan Liqası: 1 (2013–14)
 Gürcüstan Kuboku: 2 (2013–14, 2014–15)
 Gürcüstan Superkuboku: 1 (2014)

 İstinadlar 

Kateqoriya:Gürcüstanın kişi futbolçuları
Kateqoriya:Futbol vingerləri
Kateqoriya:Dinamo Tbilisi FK oyunçuları
Kateqoriya:İspaniya ikinci futbol divizionunun oyunçuları
Kateqoriya:Rasinq Santander FK oyunçuları
Kateqoriya:Gürcüstan milli futbol komandasının oyunçuları
Kateqoriya:Azərbaycan Premyer Liqası oyunçuları
Kateqoriya:Zirə FK oyunçuları
Kateqoriya:Kəpəz PFK oyunçuları
Kateqoriya:Verder Bremen FK oyunçuları